
[bookmark: TextBodyBegin]Europa-Parlamentet,
–	der henviser til anmodning af 16. september 2024 om ophævelse af Petras Gražulis' immunitet, som er fremsendt af anklagemyndigheden i Republikken Litauen i forbindelse med en straffesag, der er indledt mod ham, og hvorom der blev givet meddelelse på plenarmødet den 24. oktober 2024,
–	der har hørt Petras Gražulis den 18. marts 2025, jf. forretningsordenens artikel 9, stk. 6,
–	der henviser til artikel 8 og 9 i protokol nr. 7 vedrørende Den Europæiske Unions privilegier og immuniteter samt artikel 6, stk. 2, i akten af 20. september 1976 om almindelige direkte valg af medlemmerne af Europa-Parlamentet,
–	der henviser til de domme, som Den Europæiske Unions Domstol har afsagt den 21. oktober 2008, 19. marts 2010, 6. september 2011, 17. januar 2013, 19. december 2019 og 5. juli 2023[footnoteRef:1], [1:  	Domstolens dom af 21.10.2008, Marra mod De Gregorio og Clemente, forenede sager C-200/07 og C-201/07, ECLI:EU:C:2008:579, Rettens dom af 19.3.2010, Gollnisch mod Parlamentet, T-42/06, ECLI:EU:T:2010:102, Domstolens dom af 6.9.2011, Patriciello, C-163/10, ECLI:EU:C:2011:543; Rettens dom af 17.1.2013, Gollnisch mod Parlamentet, forenede sager T-346/11 og T-347/11, ECLI:EU:T:2013:23, Domstolens dom af 19.12.2019, Junqueras Vies, C-502/19, ECLI:EU:C:2019:1115 og Rettens dom af 5.7.2023, Puigdemont i Casamajó m.fl. mod Parlamentet, T-272/21, ECLI:EU:T:2023:373.] 

–	der henviser til artikel 62 i Republikken Litauens forfatning,
–	der henviser til forretningsordenens artikel 5, stk. 2, artikel 6, stk. 1, og artikel 9,
–	der henviser til betænkning fra Retsudvalget (A10-0078/2025),
A.	der henviser til, at anklagemyndigheden i Republikken Litauen ved skrivelse af 16. september 2024 anmodede om ophævelse af Petras Gražulis' immunitet i forbindelse med en påstået lovovertrædelse i henhold til artikel 170, stk. 2, i Republikken Litauens straffelov, nemlig offentligt at have latterliggjort en gruppe af personer og givet udtryk for sin ringeagt for dem på grund af deres seksuelle orientering;
B.	der henviser til, at det fremgår af anmodningen, at Petras Gražulis er anklaget for offentligt at have fremsat latterliggørende, nedgørende og ydmygende bemærkninger om en gruppe personer og for at have givet udtryk for sin ringeagt for dem på grund af deres seksuelle orientering, mens han befandt sig i korridoren i Republikken Litauens Seimas (det litauiske parlament, herefter "Seimas") den 26. maj 2022 efter afslutningen af Seimas' møde om registrering af civile fagforeninger, under en diskussion med en kameramand, hvilket blev filmet og udsendt af medierne; der henviser til, at den lovovertrædelse, som Petras Gražulis – på det tidspunkt medlem af Seimas – er anklaget for, går tilbage til 2022; der henviser til, at indledende efterforskning fandt sted i 2022 og 2023, og at sagen blev henvist til den regionale domstol i Vilnius i januar 2024; der henviser til, at Petras Gražulis på daværende tidspunkt nød immunitet som medlem af Seimas, men at Seimas den 16. november 2023 samtykkede i, at han kunne retsforfølges;
C.	der henviser til, at Petras Gražulis blev valgt til Europa-Parlamentet ved valget til Europa-Parlamentet i juni 2024, og at han ikke var medlem af Europa-Parlamentet på tidspunktet for den påståede lovovertrædelse;
D.	der henviser til, at den påståede lovovertrædelse og den anmodning om ophævelse af Petras Gražulis' immunitet, der følger deraf, ikke vedrører en meningstilkendegivelse eller en stemmeafgivelse under udøvelsen af hans hverv, som omhandlet i artikel 8 i protokol nr. 7 vedrørende Den Europæiske Unions privilegier og immuniteter;
E.	der henviser til, at artikel 9, stk. 1, litra a), i protokol nr. 7 vedrørende Den Europæiske Unions privilegier og immuniteter fastsætter, at Europa-Parlamentets medlemmer på deres eget lands område nyder de immuniteter, der tilstås medlemmerne af deres lands lovgivende forsamling;
[bookmark: _GoBack]F.	der henviser til, at det fremgår af artikel 62 i Republikken Litauens forfatning, at "[e]t Seimas-medlems person er ukrænkelig. Et medlem af Seimas må ikke holdes strafferetligt ansvarligt, arresteres eller underkastes nogen andre indskrænkninger af sin personlige frihed uden Seimas' samtykke. Et medlem af Seimas kan ikke forfølges for sin stemmeafgivelse eller sine taler i Seimas. Et medlem af Seimas kan dog i henhold til de almindelige retsregler holdes ansvarlig for injurier eller bagvaskelse"; 
G.	der henviser til, at formålet med parlamentarisk immunitet er at beskytte Parlamentet og dets medlemmer mod retsforfølgning i relation til aktiviteter, der udføres under udøvelsen af det parlamentariske hverv, og som ikke kan adskilles fra dette hverv;
H.	der henviser til, at parlamentarisk immunitet i henhold til forretningsordenens artikel 5, stk. 2, ikke er et medlems personlige privilegium, men derimod en garanti for Parlamentets uafhængighed som helhed og for dets medlemmers uafhængighed;
I.	der henviser til, at Parlamentet i den foreliggende sag ikke har fundet noget bevis på fumus persecutionis, dvs. faktiske omstændigheder, der antyder, at den pågældende retssag er blevet indledt med det formål at skade medlemmets politiske virksomhed i dennes egenskab af medlem af Europa-Parlamentet;
J.	der henviser til, at Parlamentet ikke kan sidestilles med en domstol, og at medlemmet i forbindelse med en procedure om ophævelse af immunitet ikke kan betragtes som en "anklaget"[footnoteRef:2]; [2:  	Rettens dom af 30.4.2019, Briois mod Parlamentet, T-214/18, ECLI:EU:T:2019:266.] 

1.	vedtager at ophæve Petras Gražulis' immunitet;
2.	pålægger sin formand straks at sende denne afgørelse og det kompetente udvalgs betænkning til Republikken Litauens kompetente myndigheder og til Petras Gražulis.

